**Szitakötő segédanyag a tavaszi számhoz**

**Bene Zoltán: Család című írásához**

Óravázlat részlet

Magyar nyelvtan 3-4.osztály: Az igéről tanultak gyakorlása

Készítette: Torma Tiborné Algyői Fehér Ignác Általános Iskola

1. **Találós kérdések:**

A bajusza égnek áll,

a borbélyhoz mégse jár.

A konyhában üldögél,

egeret fog, azzal él. /macska/



Páncélos, de nem lovag,

Lélegzéskor bólogat,

Tojást rak, de nem madár,

Jól úszik, és lassan jár.



1. **Párokban dolgozzatok! Az osztály fele a cica, a másik fele a teknős képét kapta meg. Írjatok mellé 5-5 cselekvést jelentő igét!**

Az ige fogalmának felelevenítése.

1. **Ismerkedjünk meg Bene Zoltán: Család című írásával!**

A tanulók véleményének meghallgatása.

Beszélgetés a testvérekről, a családról.

1. **Csoportalkotás**

Négy csoportban dolgozunk tovább. A csoportok nevei: Krix, Krax, Vénusz, Marosvölgyi Bonifác

Neveket húznak, így alkotunk csoportot. A csoportok a helyes megoldásért cica vagy teknős rajzot kapnak.

1. **Gyűjtsetek igéket a történetből a megadott csoportoknak megfelelően!**

CSELEKVÉS TÖRTÉNÉS LÉTEZÉS

Ellenőrzés, értékelés.

1. **Az igekötő igék felismerése.**

Keressetek 2-2 példát a következők szerint!

* az igekötő az ige előtt áll
* az igekötő az ige után áll
* az igekötő és az ige közé más szó került

Ellenőrzéskor olvassátok fel azt a mondatot, amelyben találtátok!

Mondjátok el a helyesírásuk szabályát!

1. **A következő igéket alakítsd át jelen és jövő idejűvé!**

megcsúszott

megmentett

csodálkozott

Ellenőrzés

Csoportértékelés.